A régészeti leletre egy belvárosi távhővezeték kialakítása közben bukkantak.

A tavasszal induló Kéménymentes Budapest-projekt keretén belül a Főtáv Zrt. megkezdte annak a vezetéknek a lefektetését, amelynek köszönhetően Budapest belső kerületeibe is elérhet a távhőszolgáltatás. A vezetéket egy szakaszon az Erzsébet híd alatt vezetik el, hogy aztán a Március 15-e tértől juttassák el az V., a VI., a VII. és a VIII. kerületbe.

A vezeték helyének kialakítása közben jó eséllyel római kori “vígalmi negyedbe” ütköztek, ami egy rövid időre szünetelteti a munkát ezen a szakaszon.

Részben uniós támogatásból megvalósuló, ötmilliárd forintos beruházás a budapesti hőgyűrű kialakítása. Ez hat nagy gerincvezeték építési projektjét foglalja magában a hozzájuk tartozó szivattyúállomásokkal és más létesítményekkel együtt.